Document ID: 31997D0094

Komisijas Lēmums
(1997. gada 8. janvāris)
par pasākumiem, kuri nepieciešami sertifikācijas noteikumu īstenošanai attiecībā uz noteiktiem dzīvnieku izcelsmes produktiem
(Dokuments attiecas uz EEZ)
(97/94/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1992. gada 17. decembra Direktīvu 92/118/EEK, ar ko nosaka dzīvnieku veselības un sabiedrības veselības aizsardzības prasības, kas regulē to produktu tirdzniecību un importu Kopienā, kuri nav pakļauti prasībām, ko paredz īpaši Kopienas noteikumi, kuri paredzēti Direktīvas 89/662/EEK A pielikuma I nodaļā un - attiecībā uz patogēniem - Direktīvā 90/425/EEK [1], kurā jaunākie grozījumi izdarīti ar Komisijas Lēmumu 96/405/EK [2], un jo īpaši tās 10. panta 2. punkta c) apakšpunktu,
ņemot vērā Padomes 1996. gada 16. jūnija Direktīvu 92/46/EEK [3] par veselības noteikumiem attiecībā uz neapstrādāta piena, termiski pārstrādāta piena un piena produktu ražošanu un laišanu tirgū, kurā jaunākie grozījumi izdarīti ar Direktīvu 96/23/EK [4], un jo īpaši tās 36. pantu,
ņemot vērā Padomes 1971. gada 15. februāra Direktīvu 71/118/EEK [5] par veselības problēmām, kas ietekmē svaigas mājputnu gaļas ražošanu un tirdzniecību, kurā jaunākie grozījumi izdarīti ar Direktīvu 96/23/EK, un jo īpaši tās 14.B panta 1. punkta c) apakšpunktu,
ņemot vērā Padomes 1989. gada 20. jūnija Direktīvu 89/437/EEK [6] par higiēnas un veselības problēmām, kas skar olu ražošanu un laišanu tirgū, kurā jaunākie grozījumi izdarīti ar Direktīvu 96/23/EEK, un jo īpaši tās 11. panta 4. punktu,
ņemot vērā Padomes 1994. gada 14. decembra Direktīvu 94/65/EK [7], kas nosaka prasības maltas gaļas un gaļas izstrādājumu ražošanai un laišanai tirgū, un jo īpaši tās 13. panta I B daļas 1. punkta c) apakšpunktu,
tā kā Komisijas Lēmumi 94/309/EK [8], 94/446/EK [9] un 94/344/EK [10], kuros jaunākie grozījumi izdarīti ar Lēmumu 96/106/EK [11], attiecīgi paredz dzīvnieku veselības prasības un veterināro sertifikāciju, no trešām valstīm ievedot konkrētu mājdzīvnieku barību un dažus nemiecētus mājdzīvnieku barības produktus, kuros ir zema riska dzīvnieku atkritumprodukti, kaulus un kaulu produktus, ragus un ragu produktus un nagus un nagu produktus, izņemot miltus, kas paredzēti pārstrādei, nevis lietošanai pārtikā vai dzīvnieku barībā, un pārstrādātas olbaltumvielas, tostarp produktus ar šādām olbaltumvielām, kas paredzēti dzīvnieku barībai; tā kā Lēmums 96/106/EK, ar ko groza šos lēmumus, nosaka to piemērošanu no 1997. gada 1. janvāra;
tā kā Direktīvas 92/46/EEK 13. panta 1. punkta pirmais ievilkums nosaka, ka dzīvniekiem saimniecībās regulāri jāveic veterinārās pārbaudes, lai pārliecinātos par atbilstību A pielikuma I nodaļas noteikumiem;
tā kā Komisijas Lēmumu 95/343/EK [12], kurā jaunākie grozījumi izdarīti ar Lēmumu 96/106/EK, ar ko nosaka dzīvnieku veselības prasības un tāda piena un piena produktu veterināro sertifikāciju, kas paredzēti cilvēku uzturam, piemēro no 1997. gada 1. janvāra; tā kā šis lēmums jāgroza, lai tas atbilstu Direktīvai 92/46/EEK;
tā kā Komisijas Lēmumi 96/712/EK [13], 97/38/EK [14], 97/41/EK [15] un 97/29/EK [16] attiecīgi paredz sabiedriskās veselības deklarācijas paraugus un sanitāro marķējumu svaigas mājputnu gaļas importam no trešām valstīm, īpašas veselības prasības importētiem olu produktiem, kas paredzēti lietošanai pārtikas produktos, sanitāros nosacījumus un sabiedriskās veselības sertifikātu mājputnu gaļas, saimniecībās audzētu savvaļas zīdītāju gaļas un trušu gaļas produktu importam no trešām valstīm, veterināros nosacījumus un sabiedriskās veselības sertifikātu maltās gaļas un gaļas izstrādājumu importam no trešām valstīm; tā kā šos lēmumus piemēro no 1997. gada 1. janvāra;
tā kā Komisijas Lēmums 96/449/EK [17] paredz jaunus noteikumus attiecībā uz alternatīvu termiskās apstrādes sistēmu apstiprināšanu dzīvnieku atkritumu apstrādāšanai, lai Kopienā dezaktivizētu sūkļveida encefalopātijas ierosinātāju; tā kā šie noteikumi stājas spēkā 1997. gada 1. aprīlī; tā kā, sākot ar minēto datumu, šo noteikumu ieviešanai būs jāizdara būtiski grozījumi importēšanas kārtībā no trešām valstīm; tā kā, lai nepieļautu nevajadzīgus traucējumus, ir lietderīgi ļaut pašreizējai sistēmai darboties līdz minētajam datumam;
tā kā šo lēmumu pielikumos minētie sertifikāti tiek ieviesti no 1997. gada 1. janvāra; tā kā paredzams, ka administratīvu grūtību dēļ noteiktas tirdzniecības plūsmas nespēs laikā pielāgoties harmonizētajai sistēmai; tā kā tomēr nav lietderīgi ilgāk atlikt sertifikātu ieviešanu; tā kā tāpēc, lai paredzētu pielāgošanās laiku, ir lietderīgi ļaut abām sistēmām pieprasīt īsu pārejas periodu;
tā kā šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu,
IR PIEŅĒMUSI ŠĀDU LĒMUMU.
1. pants
Dalībvalstis atļauj importēt Kopienā produktus, kurus aptver pielikumā minētajos lēmumos noteiktie sertifikāti, pamatojoties uz sertifikātiem, kurus nosaka nacionālie noteikumi, kuri ir spēkā 1996. gada 31. decembrī uz ierobežotu laika posmu.
2. pants
1. pantā minētais laika posms produktiem, kas minēti pielikumā iekļautajos lēmumos, beidzas 1997. gada 1. aprīlī.
3. pants
Šis lēmums ir adresēts dalībvalstīm.
Briselē, 1997. gada 8. janvārī

Labels: 0
3
17
5